મોરબી નગરપાલિકાની વોર્ડ નંબર ૨ ની એક બેઠકની પેટા ચૂંટણીમા નીરસ મતદાન થયા બાદ મંગળવારે મત ગણતરી હાથ ધરતા કોંગ્રેસનો વિજય થયો હતો. ત્યારે મોરબી પાલિકાની ૫૨માંથી ૨૬ બેઠક પર ભાજપ અને સામે કોંગ્રેસ પણ ૨૬ ના આંક પર પહોંચ્યો છે. ઉલ્લેખનિય એ છે કે, મોરબી પાલિકામાં તાજેતરમાં થોડા સમયે પૂર્વે યોજાયેલી ચૂંટણીમાં કોંગ્રેસનો પરાજય થયો હતો. અને ભાજપને બેઠકો મળતા કોંગ્રેસની સાથોસાથ ભાજપ પહોંચ્યું હતું. તેવામાં ફરી પેટા ચૂંટણીમાં કોંગ્રેસનો વિજય થતાં હવે અહીં બન્ને પક્ષોમાં ટાઈ જેવી સ્થિતિ થઈ છે.